
	Secția Juridică și Resurse Umane


Nr. ________________
din ________________2026						
SECRETARĂ                                                                                                             De acord şi dispun elaborarea  
a Consiliului raional                                                                                                                proiectului de decizie 
Mihaela LUCA                                                                                                                               PREŞEDINTE,
                                                                                                                                             Cristian CAINARIAN	                        


NOTĂ DE FUNDAMENTARE
Cu privire la aplicarea sancțiunii disciplinare
	1. Denumirea autorului şi, după caz, a participanţilor la elaborarea proiectului

	Proiectul de decizie „ Cu privire la aplicarea sancțiunii disciplinare”, este elaborat de către Secția Juridică și Resurse Umane din cadrul Aparatului Președintelui raionului Sîngerei, avînd ca baza Propunerea Comisiei de anchetă pentru elucidarea tuturor circumstanțelor presupuselor abateri disciplinare comise de către șefii IMSP „Centre de Sănătate”.

	2. Condiţiile ce au impus elaborarea proiectului de act normativ şi finalităţile urmărite

	Proiectul de decizie este întemeiat în baza art. 43 alin. (2) al Legii nr. 436/2006 privind administraţia publică locală; art. 206 alin. (1) lit. b), art. 207 alin. (1), art. 208, art. 210 alin. (1) din Codul muncii al Republicii Moldova, art. 13 din Legea nr. 263/2005 cu privire la drepturile și responsabilitățile pacientului, pct. 8, 9 și 12 din Instrucțiunea privind determinarea gradului de dizabilitate, aprobată prin Hotărârea Guvernului nr. 357/2018 pentru aprobarea Regulamentului privind determinarea dizabilității,  precum și în baza Propunerii Comisiei de anchetă pentru elucidarea tuturor circumstanțelor presupuselor abateri disciplinare comise de către șefii IMSP „Centre de Sănătate”.

	3. Obiectivele urmărite și soluțiile propuse

	       Necesitatea elaborării proiectului de decizie rezultă din Propunerea Comisiei de anchetă pentru elucidarea tuturor circumstanțelor presupuselor abateri disciplinare comise de către șefii IMSP „Centre de Sănătate”.
      Comisia de anchetă adduce la cunoștință că: la data de 01.10.2026 și 07.10.2026, au parvenit spre examinare sesizările Ministerului Muncii și Protecției Sociale al Republicii Moldova și ale Ministerului Sănătății al Republicii Moldova privind presupusa încălcare a drepturilor pacientului  xxxxx de către domnul XXXXXX, XXXX al XXXXXXXXXX”, prin care s-a solicitat inițierea unei anchete de serviciu în privința acestuia.
       În vederea elucidării tuturor circumstanțelor descrise în sesizări, Comisia de anchetă, constituită în baza Deciziei Consiliului raional Sîngerei nr. 7/7 din 26.09.2024 „Cu privire la constituirea Comisiei de anchetă pentru elucidarea tuturor circumstanțelor presupuselor abateri disciplinare comise de către șefii IMSP „Centre de Sănătate”, a dispus inițierea anchetei de serviciu, care s-a desfășurat în perioada 08.10.2026–20.10.2026.
       În urma desfășurării anchetei de serviciu și a audierii domnului XXXXXX cu privire la presupusa încălcare a drepturilor pacientului XXXXXX, faptele descrise în sesizările ministerelor s-au confirmat.
[bookmark: _GoBack]       Astfel, prin acțiunile sale, domnul XXXXXX, XXXXXX al XXXXXXXXXXXXXXXX, a încălcat prevederile art. 13 din Legea nr. 263/2005 cu privire la drepturile și responsabilitățile pacientului, precum și ale pct. 8, 9 și 12 din Instrucțiunea privind determinarea gradului de dizabilitate, aprobată prin Hotărârea Guvernului nr. 357/2018 pentru aprobarea Regulamentului privind determinarea dizabilității, prin nerespectarea drepturilor pacientului și refuzul neîntemeiat al eliberării formularului F-088/e, necesar pentru inițierea procedurii de reexaminare a gradului de dizabilitate, fapt care a condus la suspendarea poliței de asigurare medicală și a pensiei de dizabilitate a pacientului.
       În contextul celor expuse și în baza constatărilor consemnate în Procesul-verbal nr. 2 din 20.10.2026, Comisia de anchetă propune Consiliului raional Sîngerei, în calitate de angajator, aplicarea domnului XXXXXX,XXXXXX al XXXXXXXXXXXX”, a sancțiunii disciplinare prevăzute la art. 206 alin. (1) lit. b) din Codul muncii al Republicii Moldova, sub formă de „mustrare”.
       Adoptarea proiectului de decizie urmărește responsabilizarea persoanei vizate, prevenirea unor situații similare și asigurarea respectării drepturilor pacienților, precum și a obligațiilor profesionale ce revin personalului de conducere din cadrul instituțiilor medico-sanitare publice.

	4. Analiza impactului de reglementare

	Proiectul de decizie nu necesită alocarea mijloacelor financiare suplimentare din bugetul raional.

	5. Compatibilitatea proiectului actului normativ cu legislația UE- „Nu este aplicabil”.

	6. Avizarea și consultarea publică a proiectului actului normativ- „Nu este aplicabil”.

	7. Concluziile expertizelor - „Nu este aplicabil”.

	8. Modul de încorporare a actului în cadrul normativ existent

	Prezentul proiect nu necesită modificarea sau elaborarea unor acte normative noi.

	9. Măsurile necesare pentru implementarea prevederilor proiectului actului normativ- „Nu este aplicabil”.


Întocmit
Secția Juridică și Resurse Umane
Aliona CRĂCIUN
              _____________________________

	Secția Juridică și Resurse Umane


PROIECT DE DECIZIE Nr. _____
din “______”____________ 2026
or. Sîngerei

Cu privire la aplicarea sancțiunii disciplinare

	Având în vedere: Nota de fundamentare „Cu privire la aplicarea sancțiunii disciplinare”,
	În temeiul art. 43 alin. (2) al Legii nr. 436/2006 privind administraţia publică locală; art. 206 alin. (1) lit. b), art. 207 alin. (1), art. 208, art. 210 alin. (1) din Codul muncii al Republicii Moldova, art. 13 din Legea nr. 263/2005 cu privire la drepturile și responsabilitățile pacientului, pct. 8, 9 și 12 din Instrucțiunea privind determinarea gradului de dizabilitate, aprobată prin Hotărârea Guvernului nr. 357/2018 pentru aprobarea Regulamentului privind determinarea dizabilității,  precum și în baza Propunerii Comisiei de anchetă pentru elucidarea tuturor circumstanțelor presupuselor abateri disciplinare comise de către șefii IMSP „Centre de Sănătate”,
Consiliul raional,
DECIDE:
1. Se aplică XXXXXX - XXXXXX XXXX XXXXXXXXXXXXX, sancțiunea disciplinară ,,mustrare” pentru încălcarea drepturilor pacientului și nerespectarea procedurii de eliberare a formularului F-088/e.
2. Controlul asupra realizării prezentei decizii se pune în sarcina Comisiei consultative  pentru Învăţămînt, Cultură, Sport, Tineret, Ocrotirea sănătăţii, Probleme sociale, Turism şi Culte (Alina TABARCEA) și Comisiei consultative pentru Etică, legislație, ordine și drepturile omului (Iurie VIERU).
3. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.
PREȘEDINTE
              Cristian CAINARIAN
______________________
	CONTRASEMNEAZĂ
Secretară a Consiliului raional
Mihaela LUCA
__________________________
	COORDONAT
Vicepreședinta raionului
Vera SERBUȘCA
_________________________

	ÎNTOCMIT
Secția Juridică și Resurse Umane
Aliona CRĂCIUN
_________________________
	COORDONAT
Şefă, Secția Juridică și  Resurse Umane
Oxana TABARCEA
_____________________

